66 



til et glimrende Hele! Kan man tænke sig noget grundigere og 

 skønnere end hans Paavisning af, hvorledes de halvandet hun- 

 drede bekendte Dueracer har udviklet sig af den vilde Klippe- 

 due (Columba livia)\ De smaa Artsforandringer, som af og til 

 forekommer i Naturen, har Mennesket ved at summere dem op 

 gjort til store og betydningsfulde Karakterforskelligheder hos de 

 tamme Fugle. Og ved passende Udvalg har han formaaet at 

 lede dem i den Retning, der syntes ham mest fordelagtig, hvor- 

 ved tiUige mange af de Organer, som var nødvendige for den 

 vilde Fugl, svinder bort af Mangel paa Brug. Ja selv udprægede 

 Instinkter kan forandres ad denne Vej. Paa den anden Side 

 kan helt nye Færdigheder bibringes, saaledes f. Eks. Tumlingens 

 baglæns Kolbøtter under Flugten. — Saa er der ogsaa den 

 mærkelige Korrelationslov, hvorefter en enkelt Forandring drager 

 andre efter sig, som maaske ikke har været ønskede af Op- 

 drætteren. Saaledes plejer længere Ben at følges med en For- 

 længelse af Næb og Kranium, og fjerklædte Fødder er næsten 

 altid ledsaget af Hud mellem Tæerne. Visse naturlige Grænser 

 er der dog for Variationerne, og naar Næbet f. Eks. hos Tumlingen 

 bliver saa kort, at Ungen ikke formaar at slaa Hul paa Æggeskallen, 

 ophører den retrogade Udvikling naturligvis af sig selv. En stor 

 Sparsommelighed gør sig desuden gældende i Naturen; man 

 maa saaledes ikke vente at faa baade Pynt og Nyttevirkning 

 forenet hos den samme Fugl. En Høne, der skal være en god 

 Æglægger og Udruger, kan Naturen ikke tillige udruste med 

 glimrende P'arver og vajende Fjerprydelser. 



Vil man have en tydelig Forestilling om Darwins Betydning 

 for Ornitologien, saa behøver man blot at tænke sig, hvad denne 

 Videnskab var før og efter hans Fremkomst. Selv langt hen i 

 forrige Aarhundrede naaede man ikke ud over en tør Beskrivelse, 

 Optælling og Klassificering af Fuglene; der manglede fuldstændig 

 det store Overblik, og Fuglepsykologien var nærmest en Ophob- 

 ning af ofte ganske haarrej sende Kuriosa. 



Darwins Optræden indleder en hel ny Tid. Hans glimrende 

 Fremstillingsevne og klare F'orm, den Samvittighedsfuldhed, 

 hvormed alt er behandlet, den Fylde af originale Iagttagelser og 

 Beviser, hvormed han underbygger sine nye Synspunkter, alt 

 frembringer en fuldstændig Forvandling af den ornitologiske 

 Videnskab. — Hvor der før kun fandtes en forvirret Masse af 

 uforstaaede Enkeltheder, der rejser sig nu et klart og velordnet 



